
PROTOKOLLILINE OTSUS


Narva			                                                          ___.__.2012 nr ______

						 
 
Narva Linnavolikogu 24.08.2006.a. määrusega nr 34
kinnitatud „Linnavara kõlbmatuks tunnistamise, 
mahakandmise ja hävitamise korra“ muutmine 


«Kohaliku omavalitsuse korralduse seaduse» § 30 lg 1 p 1 alusel ning juhindudes Narva Linnavolikogu 29.06.2000. a määrusega nr 36/16 kinnitatud «Narva linna põhimääruse» p-st 6.2.1.5, Narva Linnavalitsuse 25.05.1994. a määrusega nr 486 kinnitatud «Narva Linnavalitsuse reglemendi»  p-dest 7.4 ja 8.1 ning Narva Linnavolikogu 20.04.2006. a määruse nr 16 «Narva Linnavolikogu töökord» § 13 lg 1 l-st 2


Narva Linnavalitsus võtab vastu protokollilise otsuse:

1. Taotleda Narva Linnavolikogus määruse vastuvõtmist vastavalt lisatud eelnõule.

1. Volitada Narva abilinnapea Natalja Šibalova´t antud küsimust Linnavolikogus ette kandma.




Tarmo Tammiste 					Ants Liimets
linnapea						linnasekretär







EELNÕU
Algataja: Narva Linnavalitsus

NARVA LINNAVOLIKOGU

M Ä Ä R U S


Narva		                              		                    ___.__.2012 nr _______ 

						 
 
Narva Linnavolikogu 24.08.2006.a. määrusega nr 34
kinnitatud „Linnavara kõlbmatuks tunnistamise, 
mahakandmise ja hävitamise korra“ muutmine 


Määrus kehtestatakse Kohaliku omavalitsuse korralduse seaduse § 22 lõike 1 punkti 6 alusel.


§ 1. Narva Linnavolikogu 24.08.2006.a. määrusega nr 34 kinnitatud „Linnavara kõlbmatuks tunnistamise, mahakandmise ja hävitamise korras“ tehakse järgmised muudatused:

1) Määruse § 22 sõnastatakse uues redaktsioonis:

 § 22. Otsuse rahanõude lootusetuks tunnistamise ja lootusetu rahanõude mahakandmise kohta võtab vastu:
1) rahanõude, mille summa on üle 64 000 eurot, lootusetuks tunnistamiseks ja mahakandmiseks, - Narva Linnavolikogu;
2) rahanõude, mille summa on üle 640 eurot, lootusetuks tunnistamiseks ja mahakandmiseks, - Narva Linnavalitsus;
3) rahanõude, mille summa on 640 eurot või vähem, kohta – rahanõude valitseja Narva linna asutustest (edaspidi - rahanõude valitseja) käesoleva korra põhimõtete kohaselt. 
 
2) Määruse § 24 sõnastatakse uues redaktsioonis:

 § 24. Narva linna raamatupidamise sise-eeskirja § 43 lõikes 8 nimetatud ja dokumentaalselt tõendatud asjaolude ilmnemisel koostab lootusetuks tunnistatava rahanõude valitseja rahanõude lootusetuks tunnistamise taotluse ja esitab selle koos  tõendavate dokumentidega Narva  linnavalitsuse linnavarakomisjoni  läbivaatamiseks. Kui linnavarakomisjon peab esitatud taotlust põhjendatuks, koostab rahanõude valitseja rahanõude lootusetuks tunnistamise ja mahakandmise kohta Narva Linnavalitsuse korralduse või Narva Linnavolikogu otsuse eelnõu.
 
§ 2. Määrus jõustub seadusega sätestatud korras.




Aleksandr Jefimov
Esimees





































SELETUSKIRI							15.10.2012

Määruse eelnõu „Narva Linnavolikogu 24.08.2006.a. määrusega nr 34
kinnitatud „Linnavara kõlbmatuks tunnistamise, 
mahakandmise ja hävitamise korra“ muutmine“ juurde 


Narva Linnavalitsuse Rahandusamet taotles oma bilansist järgmise lootusetu nõude mahakandmist:

Riigikohtu tsiviilkolleegiumi 03.10.2011 määrusest kohtuasjas nr 3-7-1-2-471 tulenev lootusetu nõue Lamor Corporation AB vastu summas 397 060,49 eurot (6 212 646,73 krooni).

Nimetatud määrusega ei võtnud Riigikohus menetlusse Narva linna kassatsioonikaebust Tartu Ringkonnakohtu 23.11.2011 otsuse peale, millega jäeti rahuldamata Narva linna hagi Raivo Murdi vastu 6 212 646,73 krooni väljamõistmiseks (Lamor Corporation AB osales tsiviilasjas laenusaajana).

Narva Linnavolikogu 24.08.2006 määrusega nr 34 kehtestatud „Linnavara kõlbmatuks tunnistamise, mahakandmise ja hävitamise korra“ § 3 kohaselt tunnistatakse rahanõue lootusetuks Narva linna raamatupidamise sise-eeskirja § 43 lõike 8 põhimõtetele kohaselt. 

Vastavalt Narva linna raamatupidamise sise-eeskirja (kinnitatud Narva Linnavolikogu 08.03.2006 määrusega nr 257 ja muudetud 13.12.2007 määrusega nr 1675) § 43 lg 8, kui ebatõenäoliselt laekuvad nõuded osutuvad lootusetuks, kantakse nii nõue kui ka allahindlus vastaval kontrakontol bilansist välja. Nõue loetakse lootusetuks, kui tervikuna puuduvad igasugused võimalused nõude kogumiseks või selle tagasinõudmiseks tehtavad kulutused osutuvad kallimaks saadavast tulust.

Narva Linnavolikogu 24.08.2006 määruse nr 34 „Linnavara kõlbmatuks tunnistamise, mahakandmise ja hävitamise kord” § 22 lg 2  kohaselt otsuse rahanõude lootusetuks tunnistamise ja lootusetu rahanõude mahakandmise kohta võtab vastu:
1. rahanõude, mille summa on üle 10 000 (kümme tuhat) krooni, lootusetuks tunnistamiseks ja mahakandmiseks - Narva Linnavalitsus.

Kuna lootusetu nõude summa on oluliselt suur (397 060,49 eurot ehk 6 212 646,73 krooni), tehakse ettepanek esitada selle mahakandmise küsimus arutamiseks Narva Linnavolikogu istungile. 
 
Rahandusameti taotlust arutati linnavarakomisjonis 07.12.2011 ja 14.12.2011 (protokollid nr 14, 15).  Komisjoni otsus: 
1. Nõustuda Rahandusameti taotlusega maha kanda tema bilansist lootusetu nõue summas 397 060,49 eurot (6 212 646,73 krooni).
1. Linnavara- ja Majandusametil teha muudatus „Linnavara kõlbmatuks tunnistamise, mahakandmise ja hävitamise korra“  §-s 22, täiendades seda punktiga järgmises  sõnastuses: „rahanõude, mille summa on üle 1 000 000 krooni (64 000 eurot), lootusetuks tunnistamiseks ja mahakandmiseks - Narva Linnavolikogu”.
1. Linnavara- ja Majandusametil esitada otsuse punktis 2 nimetatud küsimus Narva Linnavalitsuse istungile protokollilise otsuse vastuvõtmiseks.
1. Pärast „Linnavara kõlbmatuks tunnistamise, mahakandmise ja hävitamise korra“  muutmist esitada Rahandusametil punktis 1 nimetatud otsus Narva Linnavalitsuse istungile protokollilise otsuse vastuvõtmiseks.





Tamara Luigas
Direktori kohusetäitja

